作者：刘克庄
词牌/韵律：贺新郎

paragraphs: 北望神州路。
试平章、这场公事，怎生分付。
记得太行山百万，曾入宗爷驾驭。
今把作、握蛇骑虎。
君去京东豪杰喜，想投戈、下拜真吾父。
谈笑里，定齐鲁。
两河萧瑟惟狐兔。
问当年、祖生去后，有人来否。
多少新亭挥泪客，谁梦中原块土。
算事业、须由人做。
应笑书生心胆怯，向车中、闭置如新妇。
空目送，塞鸿去。